IKAL MANJADI KUJUR
Oleh: Roni Race Batola
Takisah Busu Idar nang badiam jauh wan kuta, kabatulan anak Busu Idar nang babinian ngini marantau ka kuta bagawi di salun. Kira-kira lima bulanan balalu bulik ka kampung anak Busu Idar ne. Nangaran bagawi di salun, banyak banar parubahan anak busu ngini, rambut nang dahulu ikal wayahini lurus/kujur. Maliat anak batambah langkar, umay himung banar Busu Idar ngini, “Mun kada 15 juta jujurannya kada kukawinakan tupang”, ujar busu dalam hati. Kerana banyak banar parubahan pada anak balalu Busu Idar ne batakun.
“Ui Luh, kanapa jadi rambut kam ampih ikal? Kam apayi?”
“Kaya ngini bah ae, ulun ne handak jua gaya urang kuta, jadi rambut ulun nang ikal halam diribunding jadi ampih ikal”, ujar Aluh manjawab.
‘Diribunding tu apa artinya Luh?” Ujar busu batakun.
“Diribunding tu bah ae, iya dilurusakan”, ujar Aluh.
“Oh, jadi diribunding tu artinya dilurusakan lih?” Ujar Busu Idar.
Pas kabatulan busu ngini jadi imam di masjid, tadi sabalum sidin maangkat takbir baucap sidin, “Isilah sap sap nang kusung dan diRIBUNDINGkan sap nya lah!”
Tatawaan ma’mum mandangar diribunding sap nya.
bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn